„Az igazság ismerete szabaddá tesz titeket” | Miskolci Egyházmegye
„Az igazság ismerete szabaddá tesz titeket”
Ministráns és motoros találkozót tartottak Sajópálfalán a múlt szombaton
Mintegy 60 ministráns és több,mint 20 motoros gyűlt össze közös Liturgiára Sajópálfalán, ragyogó napsütésben május 18-án szombaton. A szentbeszédben Fedor Péter atya kiemelte, mennyire különleges ajándéka Istennek a ministránsok számára az, hogy az oltár körül szolgálhatnak! Majd egyebek között a szabadság szeretetéről beszélt, melyet a ministránsok talán a közelgő nyári szünetben, a motorosok az utazás és száguldás élményében ízlelhetnek meg – a teljes szabadságot azonban Jézus Krisztusban fedezhetjük fel, aki minket is meghív erre a tapasztalatra: szabadok lehetünk a még több szeretetre!